Item dat de have ten bisijne joes vanden steenwege
wert geinventarieert also verre die op tslot was
ter tijt als de greve van sympoul oft liede van
sijnen wegen dat innenamen
Item dat bijden inventarise bevonden werden
die beruerlike goede inder cedullen begrepen
bij arnold vors in rechte ovgegeven
Item dat de vors joes na jans doot vors als
oir en erfgename tsloe van oetingen heeft
aenverte ende vand haven dair op sijnde
de hanteringe gehadt en noch heeft na zijnd
gelieften
Item oft jan vanden heetvelde egheen beleidegemaect
aen hadde te bruessel en dat na zijn doot sijn
wijf blotelijc gestaen hadden op hue lantrecht vand
haven dat sij dan gehadt soude hebben alle de beruer
like goede te bruessel naden selven janne gebleven
tot huen wille te beken hoedanich die zijn
Item dat trecht van heneg en vand hove van berge
alsulck is dat de beruerlike goede in heneg
bevonden hoedanich die zijn na tsmans doot sculdich
sijn te volgen d weduwen tot huen wille te beken
also verre dlantrecht vand sterfhuyse huers mans hue
dat gheeft t plaetsen vand sterfhuyse vand goeden ald
gelegen
Item dat der weduwe somege haeflike goede tot bruessel
ontogen worden t erfgenamen behoef bijden beleide gorts
van wachelghem dat hij hadde op jans goede vand heetvelde
Item dat joes als oir aenveert heeft de have na
sijnen vad en moed gebleven